ཡན་ཅིན་ཧེ་ཡིས་ལབ་ཞང་ལྷ་སའི་ཐང་སྡེ་བ་ནས་ཕྱུགས་ལས་མཉམ་ལས་ཁང་འཛུགས་སྐྲུན་གྱི་གནས་ཚུལ་ལ་རྟོག་ཞིབ་བྱེད་སྐབས།མཉམ་ལས་ཁང་གི་ཚད་རིམ་མཐོར་འདེགས་གཏོང་བ་དང་།དབུལ་སྐྱོར་གྱི་རྣམ་པ་གསར་གཏོད་བྱེད་པ།ཁེ་ཕན་མཉམ་སྦྲེལ་རྐྱེན་སྲོལ་འཐུས་ཚང་དུ་གཏོང་བ་དང་།ཐུན་མོང་དཔལ་འབྱོར་སྐྱེད་སྲིང་དང་རྒྱ་བསྐྱེད་པ་བཅས་བྱས་ནས།རྒྱུན་སྲིང་འཕེལ་རྒྱས་ཀྱི་ནུས་པ་ཇེ་ཆེར་གཏོང་དགོས་ཞེས་ནན་གྱིས་བསྟན།ཡུས་ཧྲུའུ་གྲོང་ཁྱེར་དཔལ་ཐང་ཞང་བྱམས་སྐུ་སྡེ་བ་ནས།ཁོས་ཞང་སྡེ་དར་སྤེལ་གྱི་དམིགས་འབེན་མངོན་འགྱུར་བྱེད་པ་དང་།ས་བབ་དང་བསྟུན་རྒྱུ་རྒྱུན་འཁྱོངས་བྱེད་པ།ཁྱད་སྟོབས་ཐོན་ཁུངས་ལ་བརྟེན་པ་དང་།གཙོ་ཁྲིད་ཐོན་ལས་སྐྱེད་སྲིང་བྱེད་པ།ཐོན་ལས་གཅིག་གིས་ཐོན་ལས་མང་པོ་དར་སྤེལ་བྱེད་པའི་སྐུལ་ཁྲིད་ནུས་པ་འདོན་པ་དང་།ཞང་སྡེའི་ཡུལ་སྐོར་དང་སྐྱེ་ཁམས་ཞིང་ཕྱུགས་ལས་མཉམ་འདྲེས་འཕེལ་རྒྱས་ཀྱི་བགྲོད་ལམ་དུ་སྐྱོད་ནས།རོང་འབྲོག་མང་ཚོགས་ཕྱུག་པོར་བསྒྱུར་ཏེ་ཡོང་སྒོ་ཇེ་མང་དུ་གཏོང་བར་སྐུལ་ཁྲིད་བྱེད་དགོས་ཞེས་ནན་གྱིས་བསྟན།